RETNINGSLINJER FOR TILDELING AV

UTENLANDSSTIPEND FOR DOKTORGRADSSTUDENTER

Orientering om støtteordningen

Støtteordningen gjelder for utenlandsopphold av 3-10 måneders varighet. Støtte kan tildeles for

ett utenlandsopphold i løpet av doktorgradsstudiet. Det tildeles ikke støtte til hjemreise i løpet

av utenlandsoppholdet.

Hvem kan søke

Ordningen gjelder for doktorgradsstudenter i sitt andre eller tredje studieår.

Stipendet er rettet mot følgende grupper av doktorgradsstudenter, i prioritert rekkefølge:

1. Universitetsstipendiater ved UiTø

2. Doktorgradsstudenter finansiert av kilder som ikke gir støtte til utenlandsopphold

Støtteordningen gjelder ikke for Forskningsrådsstipendiater og stipendiater med annen ekstern

finansiering som gir mulighet til støtte til utenlandsopphold.

Følgende dokumentasjon kreves av søknaden

• Formål med utenlandsoppholdet og relevans for doktorgradsprosjektet

  Søknaden må angi en klar faglig begrunnelse for utenlandsoppholdet og hvordan

  dette skal innpasses i arbeidet med avhandlingen. Søknaden må inneholde en plan for

  utenlandsoppholdet, med tidsangivelser

• Budsjett og finansieringsplan

  Stipendet har samme satser som Norges forskningsråds satser, og er følgende:

Land med høy sats 

Land med lav sats
  Reiser alene 



kr 10 500,- 


kr 8 000,-

  Reiser med familie 


kr 21 000,- 


kr 15 500,-

  I tillegg dekkes reiseutgifter.

  Det månedlige støttebeløpet skal dekke etablerings- og merutgifter ved opphold i

  utlandet.

  Søknaden må inneholde budsjett for reise og opphold, dvs tilbud på billettutgifter,

  varighet (antall måneder), og om familie skal være med eller ikke. Det må framkomme

  om det er søkt om midler fra eksterne kilder eller om annumsmidler knyttes til

  utenlandsoppholdet

Vedlegg:

• Anbefaling fra veileder

  Faglig vurdering av nytteverdien av utenlandsoppholdet for søkeren. Kandidatens

  progresjon vurderes i forhold til ønsket om utenlandsopphold. Det må klargjøres

  hvilken relevans oppholdet har for forskningsprosjektet. Valget av

  vertsinstitusjon/fagmiljø begrunnes.

• Invitasjon fra det utenlandske lærestedet/forskningsmiljøet

Kriterier for rangering av søkerne

1. Utenlandsoppholdet gjennomføres i andre eller tredje studieår

2. Veileders faglige vurdering for betydningen av utenlandsoppholdet har

    avgjørende betydning. I denne vurderingen skal veileders vurdering av hvordan

    framdriften i studiet passer sammen med et utenlandsopphold tas hensyn til

3. Søkerens progresjon i forhold til planen for studiet skal vektlegges
4. Planer for samarbeid med vertsinstitusjonen

Rapportering

Etter gjennomført utenlandsopphold skal det innleveres en kortfattet rapport om oppholdet (1-2

sider). Rapporten skal informere om det faglige utbyttet av utenlandsoppholdet. I tillegg skal

det informeres om videre samarbeid med vertsinstitusjonen.

Rapporten sendes til eget fakultet med kopi til Universitetsdirektøren ved Forsknings- og

studieavdelinga. Frister: 1. mars for opphold som avsluttes i høstesemesteret, 1. september for opphold som avsluttes i vårsemesteret.
Fakultetet/NFH rapporterer til Forsknings- og studieavdelinga om bruken av midlene i forbindelse med rapportering til den årlige Forskningsmeldingen.

